Rufio se formó quan o baixista Jon Berry yera en o suyo primer anyo en a facultat y os atros tres miembros, Scott Sellers, Mike Jimenez, y  Clark Domae en o zaguer anyo d'escuela segundaria. Sellers y Domae se conoixeban dende feba tiempo y troboron un punto común en a suya afición a la guitarra. Sellers conoixió a Berry quan prencipioron a tanyer chuntos en diferents grupos. Por ixas envueltas mercoron una grabadora ta poder fer maquetas d'as suyas cantas. Dimpués de que Berry y Sellers prencipiaran a grabar, amostroron as suyas grabacions a Jimenez y le combidoron a tanyer a batería con ells. Domae s'unió un poquet dimpués, completando asinas a formación oficial d'a colla. O grupo prenió o nombre d'o presonache de ficción "Rufio"[1], lider d'os Ninos perditos en ausencia de Peter Pan en a cinta de 1991 Hook.